Segir Guðmundur að niðurstaðan núna hafi verið ákveðin diplómatísk lausn sem þó sé mikilvæg til að taka næstu skref . Segir hann samræmdar reglur með helstu viðskiptaþjóðum Íslands skipta miklu máli , meðal annars þannig að fyrirtæki sitji við sama borð og önnur í Evrópu þar sem umhverfismál séu mjög framarlega . Bendir hann á að Ísland hafi náð góðum árangri í gegnum tíðina í raforkuframleiðslu og húsahitun . „ Nú þurfum við að vera í farabroddi varðandi orkuskipti í samgöngum , “ segir hann og bætir við að þjóðin geti verið framarlega varðandi kolefnishlutleysi . „ Við eigum að geta sýnt fram á góð dæmi í litlu hagkerfi sem megi líta til þegar horft er til stærri skala . “ Fundur loftlagsnefndar Sameinuðu þjóðanna fer fram að ári og segir Guðmundur að hann vonist til þess að þjóðir heimsins verði þá búnar að klára það sem út af stendur .